চট্টগ্রামের সেই চিকিৎসকের স্ত্রী ৩ দিনের রিমান্ডে
স্ত্রীর পরকীয়াকে দায়ী করে ফেসবুকে স্ট্যাটাস দিয়ে আত্মহত্যা করা তরুণ চিকিৎসক মোস্তফা মোরশেদ আকাশের স্ত্রী তানজিলা হক চৌধুরী মিতুর তিন দিনের রিমান্ড মঞ্জুর করেছেন আদালত। সোমবার মেট্রোপলিটন ম্যাজিস্ট্রেট মো. আল ইমরান খানের আদালত এ রিমান্ড মঞ্জুর করেন।







চট্টগ্রাম মহানগর পুলিশের (সিএমপি) সহকারী কমিশনার (প্রসিকিউশন) কাজী শাহাব উদ্দিন আহমেদ বলেন, আদালত মিতুর তিন দিনের রিমান্ড মঞ্জুর করেছেন। ২ ফেব্রুয়ারি চান্দগাঁও থানা পুলিশ মিতুকে জিজ্ঞাসাবাদে সাত দিনের রিমান্ড আবেদন জানায়। কিন্তু ওইদিন আবেদনের শুনানি হয়নি। সোমবার শুনানি শেষে আদালত মিতুর ৩ দিনের রিমান্ড মঞ্জুর করেন।




ডা. আকাশের আত্মহত্যার ঘটনায় ১ ফেব্রুয়ারি স্ত্রী মিতুসহ ছয়জনের নাম উল্লেখসহ ৩-৪ জনকে অজ্ঞাত আসামি করে মামলা হয়। আত্মহত্যায় প্ররোচিত করার অভিযোগে চান্দগাঁও থানায় দণ্ডবিধির ৩০৬ ধারায় মামলা করেন ডা. আকাশের মা জোবেদা খানম। মামলায় আসামিরা হলেন- তানজিলা হক চৌধুরী মিতু, তার মা শামীম শেলী, বাবা আনিসুল হক চৌধুরী, বোন সানজিলা হক চৌধুরী আলিশা এবং মিতুর দুই বয়ফ্রেন্ড উত্তম প্যাটেল ও ডা. মাহবুবুল আলম। এছাড়া ৩-৪ জনকে অজ্ঞাত আসামি করা হয়েছে।

স্ত্রীর পরকীয়াকে দায়ী করে ফেসবুকে স্ট্যাটাস দিয়ে আত্মহত্যা করা তরুণ চিকিৎসক মোস্তফা মোরশেদ আকাশের স্ত্রী তানজিলা হক চৌধুরী মিতুর তিন দিনের রিমান্ড মঞ্জুর করেছেন আদালত। সোমবার মেট্রোপলিটন ম্যাজিস্ট্রেট মো. আল ইমরান খানের আদালত এ রিমান্ড মঞ্জুর করেন।